Diari Oficial de la Generalitat Valenciana


Sumari del DOGV 6686, del 05-01-2012 (2012/19)

RESOLUCIÓ de 23 de desembre de 2011, de la Conselleria de Turisme, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/19


Data del document
:   23-12-2011

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 23 de desembre de 2011, de la Conselleria de Turisme, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2012/19]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, la utilització, la integració en els arxius, l'exclusió d'estos i la inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En el mencionat decret s'establix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En les sessions celebrades els dies 19 d'abril, 15 de juliol i 3 de novembre de 2011, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e) de la Llei de 30 de desembre de 1983, de la Generalitat, de Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'administració que han obtingut l'informe favorable de la Junta Qualificadora de Documents Administratius en les sessions celebrades els dies 19 d'abril, 15 de juliol i 3 de novembre de 2011.  
- Codi 00020. Instal·lacions elèctriques de baixa tensió amb memòria tècnica de disseny.  
- Codi 00979. Informes de no subjecció a l'article 107 del Tractat de Funcionament de la Unió Europea.  
- Codi 00004. Expedients d'ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit al pagament de les quotes mensuals corresponents als esmentats convenis especials (prejubilació).  
- Codi 00386. Expedients d'ajudes destinades a subvencionar parcialment plans de prejubilació pactats entre les empreses i els seus treballadors.  
- Codi 00826. Expedients d'ajudes per a la millora de les condicions de seguretat i salut en el treball en xicotetes i mitjanes empreses.  
  
- Codi 00766. Expedients d'ajudes econòmiques a les organitzacions sindicals.  
- Codi 00842. Documents professionals per a l'acreditació del personal del sector del joc d'atzar.  
- Codi 00403. Expedients de beques d'estudi de caràcter general.  
  
- Codi 00576. Expedients de preinscripció.  
- Codi 00202. Informes de verificació administrativa i sobre el terreny dels gastos cofinançats per la Unió Europea, que declaren els gestors, referents a Fons Europeus (FFEE)  
- Codi 00817. Documents comptables d'ingressos.  
  
  
ANNEX  
  
- Codi 00795. Expedients del programa d'incentius a la inversió productiva.  
El resum de les taules de valoració documental aprovades figura com a annex a la present resolució.  
  
Segon  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, al fet que durant este termini de temps no hi haja constància de la interposició d'algun recurs.  
  
  
Contra la present resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà d'aquell en què es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, Reguladora de la Jurisdicció Contenciosa Administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, si és impugnada, adquirisca fermesa legal.  
  
València, 23 de desembre de 2011.- La consellera de Turisme, Cultura i Esport: Lola Johnson Sastre.  
  
  
\* \* \* \* \*  
  
ANEXO  
  
  
